OpenLLM-France/wikimedia huggingface dataset:
# Pekari erraldoi

Pekari erraldoia (Pecari maximus) balizko laugarren pekari espeziea da, 2000. urtean Brasilen Marc van Roosmalen naturalista neerlandarrak aurkitu zuena. 2003. urtean, berak eta Lothar Frenz historia naturaleko zinemagile alemaniarrak talde bat filmatzea eta materiala biltzea lortu zuten, geroago tipo gisa balioko zuena.
Nahiz eta duela gutxi ikusi duen zientziak, lokalek aspaldi ezagutzen dute "caitetu munde" izenarekin, "bikoteka bizi den pekari handia" esan nahi duena. Formalki deskribatu zen 2007an, baina, ordutik, zalantzan jarri dira espezie gisa zuen estatusaren froga zientifikoak. Hori da arrazoietako bat, UICNk datu nahiko ez dituen espezie gisa zerrenda dezan.

## Erreferentziak

* ↑ Roosmalen, M.G.M., Frenz, L., Hooft, W.F. van; Iongh, H.H. de; Leirs, H. 2007. A New Species of Living Peccary (Mammalia: Tayassuidae) from the Brazilian Amazon. Bonner zoologische Beitrage 55(2): 105-112.
* ↑ Gongora, J., Taber, A., Keuroghlian, A., Altrichter, M., Bodmer, R.E., Mayor, P., Moran, C., Damayanti, C.S., González S. (2007). Re-examining the evidence for a ‘new' peccary species, ‘Pecari maximus', from the Brazilian Amazon. Newsletter of the Pigs, Peccaries, and Hippos Specialist Group of the IUCN/SSC. 7(2): 19-26.

## Kanpo estekak

* Datuak: Q1069405
* Multimedia: Pecari maximus / Q1069405
* Espezieak: Pecari maximus
# Pekela

Pekela (entzun) Herbehereetako Groningen probintziako herria da. 2010eko urtarrilaren 1eko erroldaren arabera, herriak 13.038 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q932077
* Multimedia: Pekela / Q932077
# Pekin-Nanyuan aireportua

Beijing Nanyuan Aireportua (txinera sinplifikatuz: 北京南苑机场; pinyineraz: Běijīng Nányuàn Jīchǎng), (NAGE: NAY, NAZE: ZBNY), Beijing hiriko aireportu zibil eta militarra da, hiriaren erdigunetik 13 kilometrora eta Txinan eraiki zen lehenengoa (1910ean).

## Etorkizuna

2018an Beijing Daxing nazioarteko aireportua zabaltzean, Nanyuango aireportua hegaldi militarretarako bakarrik erabiliko da.

## Ikus, gainera

* Txinako Herri Errepublikako aireportuen zerrenda

## Erreferentziak

* ↑ http://usa.chinadaily.com.cn/business/2013-01/14/content_16110797.htm New capital airport cleared for takeoff China Daily egunkariko albistea.
* ↑ (Txineraz) (xls) Txinako Hegazkintza Zibileko Agintaritza. (Noiz kontsultatua: 2013-04-06).

## Kanpo estekak

* Datuak: Q1200842
* Multimedia: Beijing Nanyuan Airport / Q1200842
# Phoebe Tonkin

Phoebe Jane Elizabeth Tonkin (Sydney, 1989ko uztailaren 12a) aktore eta modelo australiarra da. Cleo Sertori, H2O: Just Add Water telesailean, Faye Chamberlain, The Secret Circle telesailean eta Hayley, The Vampire Diaries eta The Originals telesailetan antzezteagatik ezaguna da.

## Biografia

Lau urtetatik Phoebe ballet, rap, hip hop eta dantza garaikidea praktikatu ditu.
"Queenwood School" neskentzako eskolara joan zen, Balmoralen. 12 urterekin zenbait kurtso hartu zituen Australian Theatre antzerkian jende gazteentzako.
2013ko urtearen erditik hona Paul Wesley aktorearen neskalaguna da.

## Filmografia
### Telesailak

| Urtea | Izenburua | Pertsonaia |
| 2006 – 2010 | H2O: Just Add Water | Cleo Sertori |
| 2009 – 2010 | Packed to the Rafters | Lexi |
| 2010 | Home and Away | Adrian Hall |
| 2011 – 2012 | The Secret Circle | Faye Chamberlain |
| 2012 – 2013 | The Vampire Diaries | Hayley |
| 2013 – egun | The Originals | Andrea Labonair/Hayley Marshall |

### Filmak

| Urtea | Izenburua | Pertsonaia |
| 2010 | Tomorrow, When The War Began | Fiona Maxwell |
| 2012 | Bait | Jaimie |
| 2014 | The Ever After | |
| 2016 | Take down | Amy |

### Bideo musikalak

| Urtea | Artista | Abestia | Notak |
| 2012 | Miles Fisher | Don't Let Go | Emakume protagonista |

## Sariak eta nominazioak

| Urtea | Saria | Kategoria | Lana |
| 2008 | AFI Awards | Telebista-drama baten emakumezko aktorerik onena | H2O: Just Add Water |

## Erreferentziak

* ↑ The lady loves a vamp!
* ↑ H20: Just Add Water Official Website
* ↑ «Phoebe Tonkin en 'TVD'»
* ↑ «2008 Winners & Nominees»

## Kanpo estekak

* Datuak: Q185723
* Multimedia: Phoebe Tonkin / Q185723
# Phoebe Waller-Bridge

Phoebe Mary Waller-Bridge (Londres, 1985eko uztailaren 14a) ingeles aktorea, ekoizlea eta gidoilaria da. BBCren Fleabag telesailaren sortzaile, protagonista eta gidoilari bezala egin zen nabarmenki ezaguna.

## Filmografia
### Zinema

| Urtea | Filma | Pertsonaia | Oharra(k) |
| 2009 | The Reward | Charlotte | Film labur |
| 2011 | Beautiful Enough | Composer (ahotsa) | Film labur |
| 2011 | Albert Nobbs | Viscountess Yarrell | |
| 2011 | Meconium | Lorna | Film labur |
| 2011 | The Iron Lady | Susie | |
| 2015 | Man Up | Katie | |
| 2017 | Goodbye Christopher Robin | Mary Brown | |
| 2018 | Solo: A Star Wars Story | L3-37 | |
| 2020 | No Time To Die | N/A | Ko-gidoilaria |

### Telebista

| Urtea | Telesaila | Pertsonaia | Oharra(k) |
| 2009 | Doctors | Katie Burbridge | Atala: "Chef's Secret" |
| 2010 | How Not to Live Your Life | Felicity | Atala: "Don's Posh Weekend" |
| 2011 | The Night Watch | Lauren | Telefilma |
| 2011–2013 | The Café | Chloe Astill | 13 atal |
| 2013 | Coming Up | Karen | Atala: "Henry" |
| 2013 | London Irish | Steph | Atala: "Episode 2" |
| 2013 | Bad Education | India | Atala: "Drugs" |
| 2014 | Glue | Bee Warwick | 2 atal |
| 2014 | Drifters | N/A | Gidoilaria 3 atal |
| 2015 | Broadchurch | Abby | 8 atal |
| 2015 | Flack | Eve | Telefilma |
| 2016 | Crashing | Lulu | Sortzailea, gidoilaria 6 atal |
| 2016–2019 | Fleabag | Fleabag | Sortzailea, ekoizle eragilea, gidoilaria 12 atal |
| 2018–gaur | Killing Eve | N/A | Sortzailea, ekoizle eragilea, gidoilaria |
| 2019 | Saturday Night Live | Bera (aurkezlea) | Atala: "Phoebe Waller-Bridge/Taylor Swift" |

## Erreferentziak

* Datuak: Q16224046
* Multimedia: Phoebe Waller-Bridge / Q16224046
# Phoebe Spoors

Phoebe Spoors (Christchurch, 1993ko abuztuaren 11) arraunean lehiatzen den Zeelanda Berriko emakume kirolaria da. 13 urterekin hasi zen arraunean Canterbury Rowing Club-en. Ikasketa politikoak egitera joan zen Washingtongo Unibertsitatera, Seattlen, eta bertan NCAAko txapeldun bezala amaitu zuen bere azken urtean. Bere ahizpa zaharrena Lucy Spoors arraunlaria da, 2024ko scull bikoitzeko txapeldun olinpikoa, eta bere bikia, Grace, unibertsitateko arraunlari ohia da.
2021ean, 2020ko Udako Olinpiar Jokoetan, Lucy bere ahizparekin parte hartu zuen zortziko taldean.
Zeelanda Berriko lemazainik gabeko lau emakumeren ontziarekin sailkatu zen 2024ko udako Olinpiar Jokoetan, bertan Jackie Gowler, Kerri Williams eta Davina Waddy taldekidekin batera brontzezko domina irabazi zuen.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Lemazain gabeko laukoa |

## Erreferentziak

* ↑ (Ingelesez) PARIS 2024 - Phoebe Spoors. .
* 1 2 3 (Ingelesez) «World Rowing - Phoebe SPOORS» World Rowing (Noiz kontsultatua: 2024-08-20).
* ↑ (Ingelesez) «Mother of two Olympic medallists had to run between races» RNZ 2024-08-02 (Noiz kontsultatua: 2024-08-20).
* ↑ (Ingelesez) Ross, Sarah Cowley. (2021-07-20). «The Spoors and their eight silver sisters» Newsroom (Noiz kontsultatua: 2024-08-20).
* ↑ (Ingelesez) «Olympics 2024: NZ women's coxless four win bronze medal» RNZ 2024-08-02 (Noiz kontsultatua: 2024-08-20).

## Kanpo estekak

* Datuak: Q107255750
# Phoebe Mills

Phoebe Mills (Northfield, Illinois, Estatu Batuak, 1972ko azaroaren 2a) AEBetako gimnasta artistikoa da, oreka-barraren proban espezialista. 1988an brontze olinpikoko domina lortu zuen.

## 1988

Seulgo (Ipar Korea) Olinpiar Jokoetan brontzea lortu zuen habean edo oreka-barran, eta podiumean izan zen Daniela Silivas (urrea), Elena Shushunova sobietarra (zilarra) eta Gabriela Potorac errumaniarrarekin berdinduta.

## Erreferentziak

* ↑ › OLY Home › Athletes Phoebe Mills. .

## Kanpo estekak

* Datuak: Q1150434
# Ovando (Montana)

Ovando Ameriketako Estatu Batuetako erroldak esleitutako leku bat da. Powell konderrian kokatuta dago, Montana estatuan. 83 biztanle ditu, 23,603037 kilometro koadroko azaleran banatuta.

## Ikus, gainera

* Powell konderria

## Kanpo estekak

* Datuak: Q964718
# Ovamboita

Ovamboita sulfuro motako minerala da.

## Ezaugarriak

Ovamboita sulfuro mineralaren formula kimikoa hau da: ${\ce {Cu20(Fe,Cu,Zn)6W2Ge6S32}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Ovamboite: Mineral information, data and localities.» www.mindat.org (Noiz kontsultatua: 12-05-2019).
# Ovar

Ovar Portugalgo Aveiroko barrutian dagoen kontzejua da.

## Banaketa administratiboa
### Fregesiak

* Arada
* Cortegaça
* Esmoriz
* Maceda
* Ovar
* São João de Ovar
* São Vicente de Pereira Jusã
* Válega

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 10.822 | 10.075 | 25.605 | 29.970 | 35.320 | 45.378 | 49.659 | 55.198 | 55.377 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Udalaren webgunea.
* Datuak: Q404261
* Multimedia: Ovar / Q404261
# Ove Nyguist Arup

Ove Nyguist Arup (Newcastle upon Tyne, 1895eko apirilaren 16a - Londres, 1988ko otsailaren 5a) britainiar ingeniaria izan zen.
Daniarrak zituen gurasoak, eta Kopenhagenen egin zituen lehenik filosofiako eta gero ingeniaritzako ikasketak (1922). Aldi labur batean Alemanian egon ondoren, 1925ean Britainia Handira itzuli zen, ingeniaritza zibilean lan egitera. Urte batzuk geroago, hormigoi armatuaren erabileran aintzindaria izan zen Berthold Lubetkin arkitektoarekin lan egin zuen. Lankidetza horren emaitzak dira, besteak beste, Highpoint izeneko etxebizitza-eraikina (1933) eta Londresko zoologikoko pinguinoen uhaska (1939). 1946an, partzuergo gisa lan egiten duen ingeniaritza-elkartea sortu zuen, Ove Arup & Partners; munduko enpresarik garrantzitsuena da, ingeniaritza zibilaren eta eraikuntza metalikoaren alorretan. 1963az geroztik, arkitektura-sail bat du, unibertsitateko arkitektura-esparruan arrakasta handienak lortu dituena. Enpresa horrek azken hamarkadetako eraikin ezagun gehienetan lan egin du: Sidneyko Opera antzokia, Coventryko katedrala, Parisko Beaubourg Zentroa, Hong Kongeko Bankuaren eta Londresko Lloyds enpresaren egoitzak, Durham ibaiko oinezkoentzako zubia eta abar. Egituren originaltasuna da, hain zuzen, eraikin horien guztien ezaugarri nagusia. Britainia Handian arkitektura-arloko urrezko domina jaso zuen 1963an, eta Sir izendatu zuten 1971n. Danimarkan ere, sari ugari jasotzeaz gainera, 1965ean zaldun eta 1975ean Daniarren Ordenako komandante izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q717683
* Multimedia: Ove Arup / Q717683
# Ovando Perero familiaren etxea

Ovando Perero familiaren etxea Cáceres (Extremadura, Espainia) hiriko inguru historiko-monumentalean dagoen gotiko estiloko etxea da.

## Deskribapena

Gotiko estiloko eraikina, gaur egun Alcuescar Komendadorearen jauregiarekin Cáceresco Paradorearen barruan dago. Modu okerrez Ovando Mogollón, Perero eta Paredes etxea izena eman zaio; oker honen jatorria izan da fatxadan familia horien armarriak agertzen direlako.

## Ikus, gainera

* Alcuescar Komendadorearen jauregia

## Kanpo loturak

* dip-caceres.es 'Eulogio Blasco' Arte Ederren Eskoa.
* Datuak: Q5755323
* Multimedia: Casa de Ovando-Mogollón, Perero y Paredes / Q5755323
# Ovandoen etxea

Ovandoen etxea, gaztelaniaz Casa de los Ovando Cáceres hiriko inguru historiko-monumentalean dagoen pizkunde estiloko XVI. mendeko etxea da.

## Historia

Gaur egun ikus daitekeen eraikina 1519an eta XVIII. mendean egin ziren lanen ondorioa da. Jauregia aurreko XIII. mendeko beste baten gainean altxatu zen. Berria egiteko lanak XV. mendean hasi ziren baina 1480an Errege Katolikoek geldiarazteko agindua eman zuten. Oraindik gaur egungo fatxadan jatorrizko dorrearen aztarnak ikus daitezke; dorre hori ez zen erabat eraiki ordenantzen aurka ziholakoa.
1949ko apirilaren 22an Dekretu batek jauregia babestu zuen. 1985an Espainiako Ondare Historikoaren kalifikazioa jaso zuen.

## Ezaugarriak

Pizkundeko estilokoa atarian erdi puntuko arkua arkiboltekin eta zutarriekin ditu. Arkuko angeluetan bi medailoietan Hernando de Ovandoren eta bere emaztea Mencía de Ulloaren erretratuak ikusten dira. Gainean, frisoan, “Aetea iustorum memoria” idazkuna irakurtzen da; alboetan idazkunak bi haurren irudiak ditu. Zentroan, obalo batean, Ovando-Ulloa familiaren armarria dago.

## Erreferentziak

* ↑ 16/1985 Legea.
* ↑ https://cacereshistorica.caceres.es/patrimonio-historico/edificios-historicos/arquitectura-civil/casa-de-los-ovando/

## Kanpo loturak

* (Gaztelaniaz): Cáceres Joven webgunea.
* Datuak: Q5755320
* Multimedia: Palacio de Ovando / Q5755320
# Ovanåker udalerria

Ovanåker Suediako udalerria da. Gävleborgeko konderrian kokatua dago. 2016,98 km² ditu eta 11.460 biztanle ditu.

## Mugakideak

Honako udalerri hauekin egiten du muga:
Ljusdal udalerria Bollnäs udalerria Falun udalerria Rättvik udalerria

## Kirolak

Edsbyns IF Suediako bandy talde arrakastatsuenetakoa da. Hiru aldiz irabazi du Munduko Bandy Kopa.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q505085
* Multimedia: Ovanåker Municipality / Q505085
# Ovaro

Ovaro Italiako udalerri bat da. Udineko probintzian kokatuta dago, Friuli-Venezia-Julia eskualdean. 1.731 biztanle ditu, 57,9 kilometro koadroko azaleran banatuta.

## Mugakideak

Ovarok honako udalerri hauekin egiten du muga:
Comeglians Prato Carnico Ravascletto Sauris Socchieve Sutrio Lauco Raveo Ampezzo

## Kanpo estekak

* Datuak: Q53298
* Multimedia: Ovaro / Q53298
# Paris Match

Paris Match (pa.ʁimatʃ ahoskatua) Frantziako bihotzeko astekaria da. Jean Prouvostek 1949n sortua, egun Hachette frantziar taldekoa da. Hasieran monopolistikoa izan zen bere arloan eta egun oraindik herrialdeko aldizkaririk salduena da.

## Erreferentziak

* ↑ Angeletti, N., & Oliva, A. (2002). Revistas que hacen e hicieron historia. Bartzelona: Sol 90

## Kanpo estekak

* Datuak: Q678095
* Multimedia: Paris Match / Q678095
# Paris brûle-t-il ? (eleberria)

Paris brûle-t-il? (Erretzen ari da Paris?) Dominique Lapierre eta Larry Collins egileek 1964an plazaratutako liburua da. Robert Laffont eskutik plazaratu zuten, «Ce jour-là» bilduman. Liburua benetan gertatutako gertakizunetan oinarritzen zen eta arrakasta handia lortu zuen Best-seller izanik. Ondoren, 1966an, liburuan oinarrituta, izenburu bereko filma egin zen.

## Gaia

Liburuak Bigarren Mundu Gerran barruan, 1944ko abuztuko egunak deskribatzen ditu eta, batez ere, Indar Aliatuek, Frantziar Indar Askeek eta gehien batean Frantziako Alderdi Komunistari atxikiak zeuden barne Erresistentziako mugimenduak Paris askatu aurreko orduak.

## Izenburua

«Paris brûle-t-il?» zen Hitlerrek 1944ko abuztuaren 25ean Rastenburgeko (Ekialdeko Prusia) Kuartel Nagusi Handian bildutako bere jeneralei egindako galdera zen. Une hartan, Hitlerrek, lau urteko okupazioaren ondoren, uko egiten zion Paris galtzeari. Egoera kritikoa bihurtu zen alemaniarrentzat: hiria zaintzeko unitaterik ezean, Dietrich von Choltitz jeneralak Hitlerren agindua jaso zuen, azken gizon galdu arte aliatuei aurre egiteko eta hiriko monumenturik garrantzitsuenetan jarritako karga leherkorren bidez Paris suntsitzeko; era berean, alemaniar armadek askapen-tropen erresistentzia eta laguntza aurkitzen zuten auzoak suntsitu behar zituen.

## Egitura

Kazetaritza estiloa erabiliz, eleberriak hainbat ikuspuntutatik erakusten du gatazka: Parisko biztanleak, Leclerceko soldaduak, Eisenhowerrekoak, alemaniarrak eta, bereziki, Von Choltitz jenerala, eleberriko narratzaileak eta protagonistak dira. Horretarako, gertakarien dozenaka lekuko eta protagonista elkarrizketatu zituzten egileek. Aberatsa da, bestetik, hutsalak diruditen xehetasunetan, baina, oro har, Parisek, bertako biztanleek eta okupatzaileek askapenaren aurreko egunetan bizi izan zuten giroa islatzeko.

## Zineman

1966an zinemara eraman zuen René Clément-ek, nazioarteko aktore ospetsuen zerrenda zabalarekin.

## Erreferentziak

* ↑ https://www.goodreads.com/book/show/213843.Is_Paris_Burning_
* ↑ Anne Sinclair, 21, rue La Boétie, Paris, Grasset, 2012, 236 or. (ISBN 978-2-253-17331-1), 14.or.
* ↑ https://www.britannica.com/topic/Is-Paris-Burning
* ↑ https://www.imdb.com/title/tt0060814/

## Kanpo estekak

* Datuak: Q3365322
# Paris Saint-Germain FC (emakumezkoak)

Paris Saint-Germain Féminines Paris Saint-Germain FC futbol taldearen emakumezkoen futbol taldea da. Frantziako talde indartsuenetakoa den arren ez du oraindik ligarik irabazi.

## Historia

Paris Saint-Germain taldearen emakumezkoen atala 1991an sortu zen eta lehenengo urteetan lehen maila eta bigarren mailaren artean ibili zen. 2001ean maila gorenera igo eta ordutik bertan ari da.
Gaur egun Olympique Lyonnais-en ondoren Frantziako talderik indartsuena da, azken lau urteetan ligan bigarren egin baitu. Ez du ordea ligarik irabazi. 2015ean Txapeldunen Ligako finala jokatu zuen baina FFC Frankfurt taldeak 2-1 emaitzaz garaitu zuen. 2017an berriz jokatu zuen finala baina 0-0 egin ondoren Olympique Lyonnaisek penalti jaurtiketetan garaitu zuen (7-6). Lortu duen titulu bakarra 2010ko Kopa zuen baina 2021ean Liga irabazi zuen zortzi aldiz bigarren izan ondoren. Irene Paredes jokalari legazpiarrak jaso zuen garaikurra, bera izan baitzen kapitaina.

## Palmaresa

* Txapeldunen Liga:
** Txapelduna (0)
** Finalista (2): 2015, 2017.
* Frantziako Liga
** Txapelduna (1): 2021
** Bigarrena (8): 2011, 2013, 2014, 2015, 2016, 2018, 2019, 2020.
* Frantziako Kopa:
** Txapelduna (2): 2010, 2018.
** Finalista (2): 2008, 2014.

## Kanpo estekak

* (Frantsesez) Webgune ofiziala
* Datuak: Q3365295
* Multimedia: Paris Saint-Germain F.C. (women) / Q3365295
# Paris baserria

Paris baserria egun Donostia den Garberako eraikin txiki bat zen, gaur egun izen bereko landetxe bat hartzen duen orubean kokatua. Parisi buruz dagoen lehen berria 1810eko martxoaren 25ekoa da. Egun horretan, Jose Joakin Altunak Francisco Goikoetxeari saldu zion Paris baserria. Biak ala biak altzatarrak ziren. Nahiz eta betidanik jabe guztiak xumeak izan, baserriaren izena zela eta, pasadizu ugari eragin zituen.

## Erreferentziak

* ↑ «Paris baserria» Estibaus 2023-06-02.

## Kanpo estekak

* Estibaus agerkari digitalean Iñigo Landak eta Patxi Lazkanok egindako ikerketa.
# Paris neguan, Bourbon kaia

Paris neguan, Bourbon kaia (frantsesez: Paris en hiver, Quai Bourbon) Albert Marquet fauvista estiloko margolari frantsesak 1907an olio mihise gainean egindako lana da. Moskuko Puxkin Museoan erakusten da. Dimentsioak: 65 × 81 zm.

## Erreferentziak

* ↑ https://archive.wikiwix.com/cache/index2.php?url=http%3A%2F%2Fwww.the-athenaeum.org%2Fart%2Fdetail.php%3FID%3D62868#federation=archive.wikiwix.com&tab=url

## Kanpo estekak

* Datuak: Q47214855
# Paris udalerria, Edgar konderria (Illinois)

Paris udalerria Ameriketako Estatu Batuetako Illinois estatuko udalerri bat da, Edgar konderrian. Azken zentsuaren arabera 9.210 biztanle zituen, 45.39 milia karratu (117.6 km$^2$) eremuan.

## Ekonomia

2020ko zentsuaren arabera, Paris udalerrian 4392 etxebizitza zeuden. Per capita diru-sarrerak 25.455 estatubatuar dolar ziren.

## Kanpo estekak

* Datuak: Q5414039
# Parasite (Kiss abestia)

Parasite Kiss hard rock talde amerikarraren abestia da, taldearen estudioko bigarren albumean argitaratua, 1974ko Hotter Than Hell albumean. Abestia taldeko gitarjole nagusia zen Ace Frehleyk albumerako idatzitako hiru abestietako bat da. Albumeko abesti zailenetako bat denez, "Parasite" hurrengo biran jo zuten, baina abestia setlistetik kendu zuten Destroyer Tour birarako, eta ez zuten berriro jo 1992ko Revenge Tour birara arte. Abestia azkenengo aldiz jo zuten Kiss Alive/35 World Tour biran zehar. Frehley bere abesteko gaitasunekin ziur ez zegoenez, Gene Simmonsi abesten utzi zion, taldeko baxujoleari.

## Agerpenak

"Parasite" hurrengo Kiss albumetan agertzen da:
* Hotter Than Hell - estudioko bertsioa
* Alive! - zuzeneko bertsioa
* The Originals - estudioko bertsioa
* You Wanted the Best, You Got the Best!! - Alive! bertsioa
* The Box Set - estudioko bertsioa
* Gold - estudioko bertsioa
* Kiss Chronicles: 3 Classic Albums - estudioko bertsioa
* Kiss Alive! 1975-2000 - Alive! bertsioa
* Ikons - estudioko bertsioa
* Kiss Alive 35 - zuzeneko bertsioa

### Bertsioak

* Anthrax taldearen bertsioa beraien 1991ko Attack of the Killer B's arrakasta diskan eta 1994ko The Island Years zuzeneko albumean agertzen da.
* Forever Wild, Sebastian Bachen zuzeneko bideoak abestiaren bertsio bat dauka.

## Langileak

* Gene Simmons - baxua, ahotsak
* Paul Stanley - gitarra erritmikoa, koruak
* Peter Criss - bateria, koruak
* Ace Frehley - gitarra nagusia

## Kanpo estekak

* Datuak: Q3204941
# Parasma (musika taldea)

Parasma 1998an sorturiko Lekeitioko Thrash metal taldea izan zen, 2003an ibilbidea etetea erabaki zuten..

## Historia

Lekeitioko taldeak soinu gogorrak maite zituen eta thrash-metalaren inguruak besarkatu zituen, death eta corea tartean zirela. Erritmo etnikoen aztarnak soma daitezke perkusio-atalean. Etsaiak taldearen altzoan jaio eta hazitakoa da Parasma eta Toki baterijoleak perkusioak eta ahotsak sartzen zituen Etsaiaken zuzeneko emanaldietan.
Lehenengo diskoa Paul "Etsaiak" taldekoak grabatu eta nahastu zuen bere estudioetan, Lekeitio ondoan dagoen Amorotoko Musikorta estudioetan 2001eko abuztua eta irailean. Keu "Etsaiak" punteoak sartzen ibili zen ("Irabaziko dugu"). Beste laguntzaile batzuk ere izan zituen Parasmak disko hau grabatzeko; besteak beste: Aner Brutal Melody taldekoaren ahots gordin eta krudelak ("Herri zaharren mendekua"), Aitor pLT tekno kutsuko abestian teklak jotzen aritu zen. Diseinua Dani Brigada Slam-ek egin zuen.

## Partaideak

* Ursus (ahotsa)
* Malax (gitarra)
* Flashito (gitarra)
* Mamu (baxua)
* Toki (bateria eta koroak)
* Ñako (soinu teknikaria eta kudeatzailea)

## Diskografia

* “Bizitzera beharturik” lehen maketa (1998).
* “Parasma” diskoa (2001)
* “Ekaitzik Gabeko Bakerik?” diskoa (2003)
Maketaz gain diskoetako abesti batzuk youtuben ikusgai daude, "Diruaren gainetik", "herri zaharren mendekua" eta "Txapapp" besteak beste.

## Abestiak

Bizitzera Behartua Demo 1998ː
* . Istori Berdina
* . Ba Al Gara Ezer?
* . War Is the Way
* . Beldur Naiz
* . Diruarln Gaineth
* . Bizitzera Behartua
* . Zergaitik?
Parasma Albuma 2001ː
* . Askatasun Eza
* . Ez Ditut Gustuko
* . Herri Zaharren Mendekua
* . 200,000
* . Kaosmentala
* . Irabaziko Dugu
* . Ez Dakit
* . Malkoen Jabe
* . Kontuz
* . Zergatik?
* . Agian Berandu Da
* . Beldur Naiz
AEKantuz Split 2001, kolaboratzaile moduanː
* . Pilt - Ezpatadantza
* . Koma - Baga Biga Higa
* . Zea Mays - Gogo Eta Gorputzaren Zilbor Hesteak
* . Ken 7 - Izarren Hautsa
* . Betagarri - Agure Zaharra
* . Zirikatu - Eperrak
* . Selektah Kolektiboa - Joan Dira, Joan
* . Leihotikan - Ikusi Mendizaleak
* . Parasma - Kanpo
* . Trikizio - Itsasoan Urak Haundi
Ekaitzik Gabeko Bakerik Albuma 2003ː
* . Noiz Arte
* . Bizitzatik Ikasten
* . Hiria Txiki Gelditzen Zait
* . Ez Duzu Kondentazen
* . Harro Adi
6. Gora Herriaren Diktadura
* . Emakumea
* . Gezurti
* . Itxi Begiak
* . Oroitzen Ditut
* . Gure Etxea
* . Intro / Itsaso Beltzak

## Erreferentziak

* ↑ https://elkarmusika.eus/diskak/parasma/
* ↑ https://elpais.com/diario/2001/03/27/paisvasco/985722021_850215.html
* ↑ https://www.last.fm/es/music/Parasma/+wiki
* ↑ https://www.youtube.com/watch?v=2OZf7lfmRKU&list=PLTWX9MPUSPxcV1DB4cqNumlpCklfzxV-x
* ↑ https://www.youtube.com/watch?v=9Fssdiv2PeM
* ↑ https://www.youtube.com/watch?v=z6A6vFjmh_0
* ↑ https://www.youtube.com/watch?v=rBKYFPuTWJI
* ↑ http://www.metaleuskadi.com/banda/parasma/